Pamatay-apoy

Ang pamatay-sunog o pamatay-apoy () ay isang kagamitan sa pag-aapula ng apoy tuwing oras ng sakuna. Hindi ito ginagamit sa mas malaking sunog na kinakailangang gamitan ng ibang kagamitan. Madalas itong nakakabit sa pader ng mga gusali sa madaling mahanap na puwesto.

Uri at klasipikasyon

Ang pamatay-apoy na may lamang tubig ay ginagamit para sa mga sunog sanhi ng mga papel, kahoy, uling, goma, at solidong plastik. Hindi ito ginagamit sa sunog mula sa kuryente, bakal, at mantika. Ito ang pinakamurang pamatay-apoy. Ginagamit naman ang tuyong kemikal (dry chemical) sa pag-aapula ng apoy na may uri o class A, B, at C. May mga natatanging tuyong kemikal na ginagamit sa pag-aapula ng class D (bakal).

Ayon sa Kagawaran ng Kalakalan at Industriya ng Pilipinas, ang sumusunod na talaan ay ang mga uri ng pamatay-apoy.
+UriNakatalagang kulayGamitTuyong kemikalPulang katawan na may puting bandaGinagamit sa mga apoy mula sa solidong materyal o solidong nagiging likido, gas, at kagamitang elektrikalDioksido de karbonoPulang katawan na may itim na bandaGinagamit sa mga apoy mula sa likidong nasusunog tulad ng gasolina, langis, at mantikaBulaPulang katawan na may bughaw na bandaGinagamit sa mga apoy mula sa solidong materyal at likidong nasusunog tulad ng gasolina, langis, at mantikaPamalit sa halonMapusyaw na luntiang katawan at puting bandaGinagamit sa mga apoy mula sa mga solidong materyal, likido o solidong nagiging likido, gas at kagamitang elektrikal

 Paraan ng paggamit 
Sa wikang Ingles, ginagamit ang akronimng PASS upang matandaan ang mga hakbang sa paggamit ng pampatay ng sunog. Ang mga hakbang na ito ay::

 Pull (Hilahin) - hilahin ang pin o talasok upang matanggal seal o selyo
 Aim (Itututok) - ituro ang hose o diligan sa sunog
 Squeeze (Pisilin) - ipitin ang hawakan upang lumabas ang tubig, bula, o tuyong kimikal
 Sweep (Iwasiwas) - iwasiwas ang tubig, bula, o tuyong kemikal mula sa kaliwa ng sunog hanggang sa kanan ng sunog at pabalik hanggang sa maapula ang apoy

 Mga sanggunian 

Kategorya:Gamit sa panlaban sa sunog